b'\n_START_ARTICLE_\nSOKO\n_START_SECTION_\nZgodovina\n_START_PARAGRAPH_\nUstanovljeno je bilo leta 1950 pod imenom Preduze\xc4\x87e SOKO in pozneje preimenovano v SOKO Vazduhoplovna Industrija, Ro Vazduhoplovstvo. Sprva je bilo podjetje izdelovalec licen\xc4\x8dnih voja\xc5\xa1kih letal za jugoslvansko vojno letalstvo. Ko je bila leta 1960, iz dotakratnega vodilnega podjetja voja\xc5\xa1kih letal Ikarus iz Novega Sada, prestavljena proizvodnja voja\xc5\xa1kih let v podjetje SOKO iz Mostarja, je \xc5\xbee leta 1961 iz\xc5\xa1lo prvo letalo jugoslovanskega razvoja SOKO Galeb. Pozneje je podjete za\xc4\x8delo tudi s proizvodnjo merilnih in\xc5\xa1trumentov za letala in opreme za letali\xc5\xa1\xc4\x8da. Sklenilo je tudi licen\xc4\x8dno pogodbo za proizvodnjo helikopterjev A\xc3\xa9rospatiale SA 341 in 342 pod imenom Gazela in \xc5\xa1e naprej proizvaja dele za razli\xc4\x8dne modele Airbus._NEWLINE_Glavni proizvodnji obrat, ki obstaja \xc5\xa1e danes, se je nahajala v Mostarju s povr\xc5\xa1ino 450.000 m\xc2\xb2 in neko\xc4\x8d 5000 zaposlenimi. Poleg so bili \xc5\xa1e dodatni obrati podjetja v mestih \xc4\x8citluk, Grude, Ljubu\xc5\xa1ki in Nevesinje, kar je zna\xc5\xa1alo skupaj cca 8000 zaposlenih. Za testiranje letal je podjtetje uporabljalo letali\xc5\xa1\xc4\x8de Mostar._NEWLINE_Med vojno v Bosni in Hercegovini je bilo zemlji\xc5\xa1\xc4\x8de podjetja zasedeno in veliko strojev in opreme ukradene ali uni\xc4\x8dene. Zaradi zloma gospodarstva se je \xc5\xa1tevilo zaposlenih zmanj\xc5\xa1alo na 450, kar predstavlja le 5% obratovalne obremenjenosti v \xc4\x8dasu pred vojno. Razli\xc4\x8dni poskusi ponoviti uspe\xc5\xa1nost podjetja, kakr\xc5\xa1na je bila pred razpadom Jugoslavije, niso obrodili sadov.'